**POZIV ZA MEDIJE**

SEMINAR

'Nova ideja, nova prilika, novi razvoj'

**new idea, new opportunity, new development**

četvrtak, 14. rujna 2017. od 9.00 do 13.30 sati

Preporodna dvorana Hrvatske akademije znanosti i umjetnosti

Opatička18, Zagreb

Poštovane, poštovani,

Veleposlanstvo NR Kine u Republici Hrvatskoj, u suradnji s Ministarstvom vanjskih i europskih poslova i Hrvatskom akademijom znanosti i umjetnosti organizira seminar u povodu proslave 25. godišnjice uspostave diplomatskih odnosa NR Kine i Republike Hrvatske, te uoči 68. godišnjice osnutka NR Kine i 19. kongresa Komunističke partije Kine.

Seminar na temu 'Nova ideja, nova prilika, novi razvoj' *(new idea, new opportunity, new development)* održat će se u četvrtak 14. rujna 2017. od 9. do 13.30 sati u Preporodnoj dvorani palače Narodnoga doma HAZU u Opatičkoj 18 u Zagrebu.

Pozdravne riječi uputit će predsjednik HAZU akademik Zvonko Kusić i dr. sc. Yongquan Xu iz Kineskog centra za suvremene svjetske studije.

Uvodne govore održat će Veleposlanik NR Kine u Republici Hrvatskoj Nj. E. g. Zhaoming Hu, pomoćnik ministrice vanjskih i europskih poslova g. Vice Skračić i bivši predsjednik Republike Hrvatske g. Stjepan Mesić.

Na skupu će sudjelovati oko 80 stručnjaka i znanstvenika iz Kineskog centra za suvremene svjetske studije, Kineskog regionalnog centra za razvoj i reforme, Hrvatske akademije znanosti i umjetnosti, Geoekonomskog foruma, Fakulteta političkih znanosti Sveučilišta u Zagrebu i Konfucijevog instituta u Zagrebu, koji će raspraviti i iznijeti svoj pogled i sugestije na teme: dosadašnje provedbe (od 18. kongresa Komunističke partije Kine) i budućnosti nove ideje, nove misli i nove strategije vladavine državom kineskog predsjednika Xija Jinpinga, dosadašnje provedbe novih prilika koje je donijela inicijativa 'Jedan pojas, jedan put', te o budućnosti i novom razvoju kinesko-hrvatskih odnosa.

U prilogu Vam dostavljamo **pozivnicu i program seminara**. Službeni jezik je engleski.

Srdačno Vas pozdravljamo, zahvaljujemo na suradnji i očekujemo Vaš dolazak.

Ured za odnose s javnošću i medije HAZU

Gordana Poletto Ružić